CELEX: 62020TN0736
Language: lv
Date: 2020-12-11 00:00:00
Title: Lieta T-736/20: Prasība, kas celta 2020. gada 11. decembrī – OP/Komisija

8.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 79/31
            
         
      Prasība, kas celta 2020. gada 11. decembrī – OP/Komisija
      (Lieta T-736/20)
      (2021/C 79/41)
      Tiesvedības valoda – angļu
      
         Lietas dalībnieki
      
      
         Prasītājs: OP (pārstāvis: S. Pappas, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt i) atlases komisijas 2020. gada 5. februāra lēmumu neiekļaut prasītāju atklātā konkursa EPSO/AST/147/19 rezerves sarakstā un ii) iecēlējinstitūcijas 2020. gada 3. septembra lēmumu noraidīt prasītāja sūdzību par atlases komisijas 2020. gada 5. februāra lēmumu, ciktāl tajā ir ietverts papildu pamatojums;
               
            
                  —
               
               
                  piespriest atbildētājai segt savus, kā arī atlīdzināt prasītāja tiesāšanās izdevumus šajā tiesvedībā.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Ar pirmo pamatu tiek apgalvots, ka ir pārkāpti vienlīdzīgas attieksmes, pārskatāmības un objektivitātes principi, kā arī Civildienesta noteikumu 1.d panta 5. punkts.
               
            
                  2.
               
               
                  Ar otro pamatu tiek apgalvots, ka ir pārkāptas tiesības uz labu pārvaldību.
               
            
                  3.
               
               
                  Ar trešo pamatu tiek apgalvots, ka nav sniegts pietiekams un pienācīgs pamatojums.
               
            
                  4.
               
               
                  Ar ceturto pamatu tiek apgalvots, ka ir pārkāpts Civildienesta noteikumu 27. pants.